Bahasa Melayu Palembang

Bahasa Palembang (بهاس ڤلامبڠ), juga dikenali sebagai Melayu Palembang (ملايو ڤلامبڠ)  () adalah bahasa ibu kepada Orang Melayu Palembang yang berasal daripada wilayah Palembang. Bahasa ini diguna pakai oleh lebih kurang 3.93 juta penduduk (mengikut kajian selidik 2023) sebagai bahasa ibu bagi penduduk tempatan Sumatera Selatan, bersama dengan lingua franca daerah popular lain di wilayah itu bahasa Melayu Basemah.

 Sejarah 
Sebagaimana bahasa Melayik lainnya, bahasa Palembang merupakan keturunan dari bahasa Proto-Melayik yang diperkirakan oleh beberapa ahli berasal dari Kalimantan bagian barat. Menurut Adelaar (2004), perkembangan Melayu sebagai etnis tersendiri mungkin saja dipengaruhi oleh persentuhan dengan budaya India, selepas merantaunya orang-orang Proto-Malayik dari Kalimantan Barat atau Sarawak menyebrangi lautan untuk bermastautin di Sumatra bagian selatan. Kepindahan mereka dipimpin oleh Maharaja Dapunta Hyang. Empayar Sriwijaya yang berpusat di Palembang pada abad ke-8 merupakan salah satu wujud terawal dari bangsa Melayu, jika bukan yang pertama.Adelaar, K.A., "Where does Malay come from? Twenty years of discussions about homeland, migrations and classifications". Bijdragen tot de Taal-, Land- en Volkenkunde, 160 (2004), No. 1, hlmn. 1-30 Prasasti Kedukan Bukit yang ditemukan di Palembang merupakan bukti tertulis pertama dari bahasa-bahasa Melayik yang dituturkan di daerah itu.

Selain sumber batu bersurat kuno, sangat sedikit sumber tertulis lainnya yang dapat diguna pakai sebagai rujukan untuk mengkaji perkembangan bahasa Palembang. Satu sumber tertulis berasal daripada era klasik, Kitab Undang-Undang Simbur Cahaya. Ditulis oleh Ratu Sinuhun, istri dari penguasa Palembang Pengiran keturunan Jawa, Sido ing Kenayan pada sekitar abad ke-17. Kitab ini ditulis dalam bahasa Melayu Klasik dengan sengaja mencampurkan bahasa Jawa. Keluarga bangsawan Palembang yang berasal dari Jawa ingin secara perlahan menjajah dan menghancurkan budaya masyarakat Melayu di wilayah itu. Bahasa Melayu Palembang juga sedikit banyak dipengaruhi Bahasa Lampung kerana hubungan kekerabatan.

William Marsden mencatat dua ragam bahasa berbeza yang digunakan di Palembang pada abad ke-18. Bahasa di istana Palembang ketika itu menurutnya adalah dialek Jawa kromo yang meminjam kata dari Melayu dengan campuran kosa kata asing, sementara bahasa sehari-hari penduduk Palembang adalah dialek Melayu, dengan ciri utama pengucapan vokal 'a' yang diganti menjadi 'o' pada sebagian besar suku kata terbuka. Mirip dengan beberapa dialek Melayu lain di Sumatra seperti Pelalawan dan Siak.

 Kosa kata 
Bahasa Melayu Palembang ialah salah satu bahasa Malayik yang paling banyak penuturnya di Sumatra. Secara amnya bahasa Melayu Palembang ialah keturunan dialek daripada Bahasa Melayu Klasik, dibuktikan dengan penggunaan kata misal pacal (bermakna menyebut hamba dengan kasar) dan pelbagai kata lain yang wujud seperti pucuk, seluar dan lainnya dalam dialek Johor-Riau lama. Bahasa Melayu Palembang juga mendapat sebagian pengaruh dari Jawa dan sedikit kata pinjaman daripada bahasa Lampung.

Bahasa Melayu Palembang mempunyai kesamaan dengan dialek Melayu di wilayah di sekitarnya, seperti Jambi dan Bengkulu. Di kedua-dua daerah ini, akhiran 'a' pada kosa kata bahasa Melayu bertukar kepada 'o' berbeza dengan Riau dan Pontianak yang banyak menukar akhiran 'a' kepada 'e'. Pada dialek bahasa-bahasa Melayu di wilayah itu, pemadaman huruf 'h' pada awal, tengah dan akhir kata ialah perkara yang lazim berlaku. Inversi jika merujuk kepada dialek Johor-Riau dan Pontianak yang sering memartabatkan penyebutan huruf 'h' pada awal, tengah dan akhir kata.

 Bibliografi 
 P.D. Dunggio, dkk. Struktur Bahasa Melayu Palembang

 Nota 

Rujukan

 Pautan luar 

 Penerapan Sejarah Lisan dalam Sejarah Lokal oleh Nurhabsyah
  Struktur Bahasa Palembang 
 PLG110X Learning Blog


Kategori:Bahasa di Indonesia
Kategori:Bahasa di Sumatera
Kategori:Bahasa Austronesia
Kategori:Bahasa Melayu-Polinesia
Kategori:Dialek Bahasa Melayu